NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NÁVRH**

**Z á k o n**

**z** ........................**2013,**

ktorým sa dopĺňa zákon č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov

Národná rada Slovenskej republiky sa uzniesla na tomto zákone:

**Čl. I**

Zákon č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení zákona č. 365/2004 Z.z., 564/2004 Z.z., 5/2005 Z.z., 475/2005 Z.z., 279/2006 Z.z., 689/2006 Z.z., 245/2008 Z.z., 462/2008 Z.z., 214/2009 Z.z., 179/2009 Z.z., 184/2009 Z.z., 179/2009 Z.z., 38/2011 Z.z., 325/2012 Z.z. a 345/2012 Z.z. sa  dopĺňa takto:

**V § 6 ods. 12 písm. c)** sa v prvej vete za slová „vo svojej zriaďovateľskej pôsobnosti)“ vkladajú slová: „ a pre prijímateľov finančných prostriedkov podľa § 6 ods. 12 písmeno d)„

**V § 6 ods. 12 písm. d) znie :**

„d) je povinná poskytnúť finančné prostriedky na  záujmové vzdelávanie detí s trvalým pobytom na území obce v centrách voľného času; v cirkevných centrách voľného času a v súkromných centrách voľného času na deti do dovŕšenia 15 rokov veku s trvalým pobytom na území obce. Finančné prostriedky podľa prvej vety obec poskytne jedenkrát na dieťa s trvalým pobytom v obci na základe čestného vyhlásenia zákonného zástupcu dieťaťa o tom, do ktorého centra voľného času dieťa prihlásil. Obsah čestného vyhlásenia určuje § 7a ods. 5 zákona 597/2003 Z. z. Podrobnosti o zbere čestných vyhlásení a termínu ich predloženia obec určí všeobecne záväzným právnym predpisom„

# Čl. II

Tento zákon nadobúda účinnosť 1. januára 2014.